**Alavatsan magneettitutkimus (JN2BG, JN2BM)**

Alavatsan magneettikuvauksessa tutkitaan alavatsan elimiä magneettikuvauslaitteella. Röntgensäteilyä ja jodivarjoainetta ei käytetä. Tehosteainetta (gadolinium) voidaan käyttää.

**Ajan varaaminen ja yhteystiedot**

Tutkimus varataan Oberonilta:

|  |  |  |  |
| --- | --- | --- | --- |
| **OBERON** | **RESURSSI** | **TUTKIMUSPAIKKA** | **HUOMIOITAVAA** |
| Z3375 G-Kuvantaminen | RMR3T  VIDA3T  RMRI7 | G-rakennus, R-kerros  G-rakennus, R-kerros  G-rakennus, R-kerros |  |
| Z3376 B-kuvantaminen | B0 T70 Sola 1.5T  B0 T71 Vida 3T | B-rakennus, 0-kerros, aula B03 |  |
| Z3378 Oulaskankaan röntgen | MRIOAS | Oulaskankaan röntgen, A-ovi 1.kerros | Rekkamagneetti |
| Z3378 Oulaskankaan röntgen | MRIRAS | Raahen sairaalan röntgen S1 | Rekkamagneetti |

Katso ohje: [Magneettikuvausaikojen varaaminen](https://intra.oysnet.ppshp.fi/dokumentit/_layouts/15/WopiFrame2.aspx?sourcedoc=%7b7d786ab5-5aaf-4330-8dd6-042ce10ddf43%7d&action=default).

Tiedustelut: Oys puh.08-3152113, 040-5811728

Oulaskangas puh. 08 315 7619

Raahe puh. 08 669 261

**Indikaatiot/kontraindikaatiot ja riskit**

Indikaatiot: Alavatsan sairaudet.

Kontraindikaatiot: Potilaassa olevat ei-magneettiyhteensopivat vierasesineet, ks. [vierasesineiden huomioiminen magneettitutkimuksessa](https://julkaisu.oysnet.ppshp.fi/_layouts/15/DocIdRedir.aspx?ID=PPSHP-1249379545-4769).

Riskit: Allergisen reaktion riski: Buscopan (vaikuttava aine: hyoskiinibutyylibromidi).

Tehosteaineen (gadolinium) käyttöön liittyvät riskit: haittavaikutukset ovat yleensä lieviä tai kohtalaisia ja luonteeltaan ohimeneviä. Yleisimmin esiintyviä reaktioita ovat kuumotus, kylmän tunne ja/tai kipu injektiokohdassa. Vakavat haittavaikutukset, kuten anafylaktinen reaktio, ovat erittäin harvinaisia.

Magneettivarjoaineiden munuaistoksisuus on vähäinen, eikä nykyisin käytössä olevilla merkkiaineilla (kuten Dotarem) ole todettu nefrogeenista systeemistä fibroosia. Toistuvia annoksia lyhyen ajan sisällä tulee kuitenkin välttää.

Kanylointiin liittyvä riski: varjoaineen joutuminen pehmytkudokseen ei aiheuta vakavaa haittaa pienen määrän (max 15 ml) vuoksi

Potilaassa olevan tuntemattoman vierasesineen aiheuttama haitta.

Magneettikuvaus saattaa nostaa kehon lämpötilaa enimmillään noin 1oC. Jos potilaalla on kuumetta yli 38 oC, kuumetta yritetään alentaa lääkityksellä. Jos kuume ei laske, radiologi ja lähettävä lääkäri päättävät tutkimuksesta tapauskohtaisesti

**Esivalmistelut**

Kontraindikaatioiden poissulku

Hemodialyysissa oleville potilaille tehdään dialyysi vuorokauden sisällä merkkiainetehosteisen magneettikuvauksen jälkeen. Asiasta on sovittava munuaisosaston kanssa.

Peritoneaalidialyysipotilaiden hoito ei muutu tehosteaineen annon jälkeen.

Rutiininomaista munuaisfunktion mittaamista ei tarvita ennen magneettikuvausta

Ehdoton liikkumattomuus tutkimuksen aikana on välttämätön. Lähettävä yksikkö huolehtii tarvittaessa levottoman tai kivuliaan potilaan lääkityksen.

Lääkelaastarit ja glukoosimittarit poistetaan magneettiosastolla, joten uutta ei kannata vaihtaa ennen kuvausta.

Ravinnotta neljä (4) tuntia ennen kuvausta.

**Tutkimuksen kulku**

Potilas riisuu ennen tutkimushuoneeseen menoa metallia sisältävät vaatteet sekä korut ja lävistykset. Tutkimuksen ajan potilas makaa kuvauspöydällä selällään, jalat edellä, molemmista päistään avoimessa tunnelissa Ø 70cm. Tutkittava kohta on keskellä tunnelia. Kuvauslaite aiheuttaa voimakasta ääntä (noin 80–100 dB), joten potilaalle laitetaan kuulosuojaimet.

Tutkimus kestää yleensä 30 – 60 min.

Tarvittaessa laitetaan laskimokanyyli, jonka kautta tehosteaine ja Buscopan injisoidaan.

**Jälkihoito ja seuranta**

Varsinaista jälkihoitoa ei tarvita. Tutkittava saa syödä ja juoda normaalisti.

**Vastausten kuulemisen lääkäriaikaa ei mielellään kuvauspäivälle (poikkeuksena pitkänmatkalaiset). Vastaanottopäivä merkitään NeaRis-pyyntöön.**